stanford-oval/wikipedia huggingface dataset:
Caroline Harrison

| Caroline Harrison |
| --- | --- |

Henkilötiedot
Syntynyt: 1. lokakuuta 1832 Oxford, Ohio, Yhdysvallat
Kuollut: 25. lokakuuta 1892 (60 vuotta) Washington, DC, Yhdysvallat
Kansalaisuus:   Yhdysvallat
Titteli:  Yhdysvaltain ensimmäinen nainen
Vanhemmat:  John Scott Mary Potts Neal Scott
Puoliso:  Benjamin Harrison
Muut tiedot
 Nimikirjoitus
Caroline Harrison (o.s. Scott; 1. lokakuuta 1832 Oxford, Ohio – 25. lokakuuta 1892 Washington) oli Yhdysvaltain ensimmäinen nainen ja presidentti Benjamin Harrisonin vaimo. He menivät naimisiin 20. lokakuuta 1853 ja olivat naimisissa aina Carolinen kuolemaan asti.
Caroline Harrisonin äiti oli Mary Potts Neal Scott ja isä John Scott, joka työskenteli collegen opettajana ja pappina. Caroline Harrison pääsi nuorena hyviin kouluihin ja hän pärjäsi poikkeuksellisen hyvin koulussa, osoittaen erityistä lahjakkuutta musiikissa ja kuvataiteissa. Caroline tapasi Benjaminin tämän opiskellessa Carolinen isän koulussa. Pari meni naimisiin ja sai kaksi lasta vuosina 1854 ja 1858. Miehensä edetessä poliittisella urallaan Caroline Harrison toimi kotiäitinä ja osallistui aktiivisesti vapaaehtoistyöhön. Harrison toimi muun muassa edelleen toiminnassa olevan Daughters of the American Revolution -järjestön ensimmäisenä puheenjohtajana ja keräsi rahaa Johns Hopkinsin yliopiston uutta lääketieteellistä linjaa varten.
Caroline Harrison sairastui tuberkuloosiin Benjamin Harrisonin ensimmäisen presidenttikauden lopulla, kun Benjamin oli aloittamassa kampanjointiaan seuraavia presidentinvaaleja varten. Vaimonsa sairastumisen takia hänen kampanjointinsa jäi vähäiseksi. Caroline Harrison kuoli Valkoisessa talossa 25. lokakuuta 1892, vain kaksi päivää ennen vaaleja. Benjamin Harrison hävisi vaalit Grover Clevelandille ja meni neljä vuotta myöhemmin uusiin naimisiin Mary Dimmickin kanssa.
Candida

| Candida |
| --- | --- |
 Candida albicans
Tieteellinen luokittelu
Kunta::  Sienet Fungi
Kaari::  Kotelosienet Ascomycota
Luokka::  Saccharomycetes
Lahko::  Saccharomycetales
Heimo::  Saccharomycetaceae
Suku::  Candida  Berkhout
Katso myös
   Candida Commonsissa 
Infobox OKNimi-testi OK: 
Candida on hiivojen suku. Sukuun kuuluvat hiivat voivat aiheuttaa esimerkiksi sieni-infektion.
Lajeja

Candida albicans kuuluu ihmisen normaaliin mikrobistoon.
Candida auris on vaarallinen loinen, joka aiheuttaa ihmisessä kuumetta, särkyä ja väsymystä
Candida utilis on rehuhiivana käytetty laji.
Caroline Hansen

Caroline Graham Hansen (2015)
Caroline Graham Hansen (s. 18. helmikuuta 1995) on norjalainen jalkapalloilija, pelipaikaltaan keskikenttäpelaaja. Hän on pelannut Norjan maajoukkueessa kesäkuun 2023 loppuun mennessä 98 maaottelua ja tehnyt niissä 44 maalia. Ensimmäisen naisten maaottelunsa hän pelasi lokakuussa 2011.
Hansen edusti Norjaa alle 20-vuotiaiden MM-kilpailuissa 2012 ja teki turnauksessa kaksi maalia. Vuonna 2013 hän saavutti hopeaa naisten EM-kilpailuissa. MM-kilpailuissa 2019 hän pelasi avauskokoonpanossa Norjan kaikissa viidessä ottelussa ja teki maalin rangaistuspotkusta alkulohko-ottelussa Etelä-Koreaa vastaan. EM-kilpailuissa 2022 hän pelasi avauksessa Norjan kaikki kolme ottelua ja teki ensimmäisessä alkulohko-ottelussa Pohjois-Irlantia vastaan yhden joukkueensa neljästä maalista.
Seuratasolla Hansen edusti vuosina 2014–2019 saksalaista Wolfsburgia, jonne hän siirtyi kotimaansa Stabækista vuonna 2014. Toukokuussa 2019 hän teki sopimuksen espanjalaisseura FC Barcelonan kanssa. Hän voitti Barcelonan joukkueessa Mestarien liigan vuosina 2021 ja 2023.
Carl Steen Andersen Bille

Carl Steen Andersen Bille
Carl Steen Andersen Bille (1828−1898) oli tanskalainen sanomalehtimies ja poliitikko. Hän perusti 1851 Dagbladetin, joka hänen johdollaan pian oli Tanskan merkittävimpiä sanomalehtiä. Se oli varsinkin varakkaamman porvariston äänenkannattaja. Bille toimi myös Kööpenhaminan kunnanvaltuustossa ja oli jäsenenä Kansankäräjillä, missä hän vastusti vasemmistoa. 1880−1884 Bille oli Tanskan lähettiläs Yhdysvalloissa ja tuli 1886 Holbaekin amtin amtmanniksi. Hän julkaisi kirjoituksia politiikasta, matkakuvauksia ynnä muuta.
Aiheesta muualla

Kuvia tai muita tiedostoja aiheesta Carl Steen Andersen Bille Wikimedia Commonsissa
Brittiläinen idealismi

Brittiläinen idealismi on nimitys uushegeliläiselle absoluuttiselle idealismille, joka oli akateemisen filosofian valtavirtaus Britanniassa 1800-luvun loppupuolella. Se oli eräällä tavalla saksalaisen idealistisen liikkeen laajennos. Brittiläinen idealismi vastasi Immanuel Kantin ja G. W. F. Hegelin ajatteluun ja omaksui osan hegeliläisestä terminologiasta. Brittiläisistä idealisteista merkittävimmät olivat F. H. Bradley ja J. M. E. McTaggart. 1900-luvun alkupuolelle tultaessa sellaisten filosofien kuin Bertrand Russell ja G. E. Moore vastustus johti idealismin ajan nopeaan päättymiseen ja analyyttisen filosofian nousuun englanninkielisissä maissa. Idealistisesta ajattelusta ei jäänyt juurikaan näkyviä jälkiä analyyttiseen filosofiaan.
Edustajia

John Caird (1820–1898)
James Hutchison Stirling (1820–1909)
Edward Caird (1835–1908)
T. H. Green (1836–1882)
F. H. Bradley (1846–1924)
Bernard Bosanquet (1848–1923)
J. M. E. McTaggart (1866–1925)
H. H. Joachim (1868–1938)
J. H. Muirhead (1855–1940)
R. G. Collingwood (1889–1943)
G. R. G. Mure (1893–1979)
Timothy L. S. Sprigge (1932–)
Kirjallisuutta

Sorley, William Ritchie: A History of British Philosophy to 1900 (ensimmäinen painos nimellä A History of English Philosophy, 1920)
Aiheesta muualla

British Idealism Research Page (Arkistoitu – Internet Archive) (englanniksi)
British Idealism Project Page (Arkistoitu – Internet Archive) (englanniksi)
Caroline Kennedy

Caroline Kennedy.
Caroline Bouvier Kennedy (s. 27. marraskuuta 1957 New York) on yhdysvaltalainen kirjailija, juristi ja diplomaatti. Hän on Yhdysvaltain 35. presidentin John F. Kennedyn tytär.
Caroline Kennedy asui lähes kolme vuotta Valkoisessa talossa vuosina 1961–1963. Isänsä murhan jälkeen hän muutti äitinsä Jacquelinen ja veljensä John Jr:n kanssa ensin Massachusettsin Georgetowniin ja seuraavana vuonna New Yorkin Manhattanille.
Kennedy opiskeli Concorden akatemiassa Massachusettsissa vuosina 1972–1975. Valmistumisensa jälkeen hän työskenteli setänsä, senaattori Edward Kennedyn alaisena sekä New York Daily News -lehdessä. Vuonna 1980 Kennedy aloitti työn New Yorkin Metropolitan Museum of Artissa, jossa tapasi tulevan puolisonsa Edwin Schlossbergin. Heillä on kaksi tytärtä, Rose (Caroline Kennedyn isoäidin mukaan) Kennedy Schlossberg ja Tatiana Celia (Edwin Schlossbergin isoäidin mukaan) Kennedy Schlossberg sekä yksi poika, John Bouvier (presidentti John F. Kennedyn ja puolisonsa Jacquelinen mukaan) Kennedy Schlossberg.
John Jr:n kuoltua lento-onnettomuudessa puolisonsa Carolynin kanssa vuonna 1999 Caroline jäi ainoaksi elossa olevaksi presidentti John F. Kennedyn lapseksi.
Caroline Kennedy on ollut Yhdysvaltain suurlähettiläänä Japanissa vuosina 2013–2017 ja Australiassa vuodesta 2022. Kennedy on John F. Kennedyn presidenttikirjaston ja -museon säätiön johtokunnan kunniapuheenjohtaja.
Aiheesta muualla

Wikimedia Commonsissa on kuvia tai muita tiedostoja aiheesta .
Caroline Kennedy Internet Movie Databasessa. (englanniksi)
Quintesson

| Quintessonit |
| --- | --- |
Ensiesiintyminen:  The Transformers: The Movie (1986)
Luojat:  Hasbro
Quintessonit ovat kuvitteellisia avaruusolentoja Transformers-universumissa.
The Transformers

Quintessoneja on erilaisia. Mutta suurimmalla osalla heistä orgaaniset lonkerot, kun muu osa heidän kehoistaan on metallia.
The Transformers > Lajityypit

Tuomarit: Tuomarit ovat viisikasvoisia Quintessoneja ja toimivat luultavasti myös rotunsa johtohahmoina. He ovat Quintessonien tunnetuin lajityyppi.
Syyttäjät: Quintessonien toiseksi yleisin lajityyppi.
Ulosottomiehet: Quintessonien vartijoita.
Teloittajat: Vastaavat syytettyjen tuomioiden toteuttamisesta.
Tiedemiehet: Ovat ulkonäöltään hieman syyttäjien kaltaisia.
The Transformers > The Transformers: The Movie

Quintessonit esiintyivät ensimmäisen kerran elokuvassa The Transformers: The Movie, kun Autobotit Hot Rod ja Kup sekä Dinobotit tekivät pakkolaskun niiden asuttamalle planeetalle nimeltä Quintessa. He tuomitsivat sinne haaksirikkoutuneita robotteja hyvin epäoikeudenmuokaisesti. Oli syytetty sitten "syyllinen" vai "syytön", Quintessonit syöttivät tämän välittömästi Sharkticoneille. Hot Rod ja Kup kuitenkin pakenivat ja Dinobottien tultua apuun Sharkticonit usutettiin Quintessoneja vastaan.
The Transformers > Animaatiosarja

Unicronin tuhon jälkeen Quintessonit alkoivat suunnitella robottien asuttamien planeettojen valtaamista. Kun Autobottijohtaja Rodimus Prime (entinen Hot Rod) yritti Johtajuuden Matrixin kautta selvittää mitä Quintessonit olivat, hänelle selvisi, että transformereiden kotiplaneetta Cybertron olikin alun perin yksi Quintessonien perustamista robottitehtaista, jossa transformereiden esi-isät oli luotu. Lopulta robotit kääntyivät luojiaan vastaan ja ajoivat nämä pois Cybertronilta. Mutta nyt Quintessonit pyrkivät valtaamaan sen takaisin.
Quintessonit tekivät yhteistyötä Autobottien kanssa vain kerran, kun Mark Morgan ja Gregory Swofford alkoivat levittää Vihan vitsausta avaruudessa. Sky Lynx pyysi yhtä Quintessoneista herättämään henkiin Autobottien entisen johtajan, Optimus Primen.
Transformers: Energon

Sarjassa Transformers: Energon esiintyi Quintesson-tuomareita muistuttava olento nimeltä Alpha Quintesson (tai yksinkertaisesti Alpha Q). Kauan sitten Unicron tuhosi hänen kotiplaneettansa, Planeetta Q:n, ja tämän seurauksena hänen mielensä jakautui neljäksi persoonallisuudeksi, joista kukin käytti eri kasvoja.
Kun Unicron oli ajautunut unitilaan, Alpha Q valtasi hänet. Hän herätti myös henkiin kamaripalvelijansa Scorponokin sekä muut planeetan asukkaat Terrorconien hahmossa ja lähetti nämä varastamaan Autoboteilta energonia. Sillä he voisivat herättää Unicronin ja manipuloida tämän palauttamaan Planeetta Q:n ennalleen.
Alpha Q:n äänenä sarjassa on Trevor Devall.
Aligned-jatkumo

Tässä jatkumossa Quintessonit olivat 13 alkuperäiseen Primeen kuuluvan Quintus Primen luomuksia.
Aligned-jatkumo > The Covenant of Primus

Kirjan Transformers: The Covenant of Primus mukaan Liege Maximon kuoleman sekä Primejen välisen yhtenäisyyden murtumisen jälkeen Quintus Prime lähti Cybertronilta luodakseen artefaktinsa, Hiilloskiven (engl. Emberstone), avulla Cybertronin tuleville sukupolville mahdollisia liittolaisia.
Kun Quintessonit lopulta saapuivat Cybertronille, Alpha Trion, tunnisti niiden alkuperän. Mutta ei saanut koskaan tietää mitä itse Quintus Primelle oli tapahtunut niiden luomisen jälkeen. Lisäksi vastoin Quintuksen toiveita, Quintessonit vain esittivät olevansa Cybertronin asukkaiden liittolaisia. Myöhemmin ilmeni, että nämä halusivat orjuuttaa heidät. Tätä ajanjaksoa kutsuttiin Cybertronin historiassa Vihan kaudeksi (engl. Age of Wrath). Quintessonien vallan alla suuri osa uusista transformereista luotiin vailla nimeä tai persoonallisuutta. Mutta lopulta Sentinel Primen johdolla Quintessonit ajettiin pois Cybertronilta. Quintessonit olivat sitä ennen ehtineet opettaa transformereille merkittäviä asioita, kuten opettaneet heidät käyttämään T-Cog -mekanismejaan muuntautumiseen (vaikka Alpha Trion oli aiemmin salannut transformereilta T-Cogien olemassaolon) sekä rakentamaan avaruussiltoja.
Aligned-jatkumo > Transformers: Exodus

Romaanissa Transformers: Exodus Quintessonit eivät esiintyneet, mutta heidät mainittiin muutamaan otteeseen.
Vaikka Quintessonit olivat poissa, Kultakaudesta alkaen Sentinel oli muuttanut hallintotapaansa hieman Quintessonien kaltaiseksi jakamalla väestön kasteihin ja jättämällä näistä alhaisimpien edustajat vailla nimiä. Kultakauden päätyttyä tilanne oli pahempi kuin koskaan. Mutta puhuessaan Cybertronin Suurneuvostolle Orion Pax (myöhemmin Optimus Prime) totesi, ettei kyseisellä menetelmällä olisi voitettu Quintessoneja kauan sitten.
Aligned-jatkumo > Transformers: Retribution

Romaanissa Transformers: Retribution Quintessonit asuttivat kahta planeettaa nimeltä Aquatron ja Quintessa.
Elokuvasarja > Transformers – Tuhon aikakausi

Elokuvan Transformers – Tuhon aikakausi takaumakohtauksissa ”Luojiksi” kutsuttu avaruusoliorotu, joka perustuu Quintessoneihin, saapui Maahan ja he pudottivat Maan pinnalle useita ”Siemeniksi” kutsuttuja pommeja, jotka räjähtäessään cybermuunsivat osan Maasta metalliksi, josta transformerit rakennettiin. Kun palkkionmetsästäjä Lockdown vangitsi Optimus Primen, hän paljasti työskentelevänsä Luojille.
Elokuvasarja > Transformers: Viimeinen ritari

Elokuvassa Transformers: Viimeinen ritari yksi Luojista, naispuolinen tekno-orgaaninen noita nimeltä Quintessa, joka kutsuu itseään ”Elämän Primeksi”. Hän vangitsee Cybertronille palanneen Optimus Primen sekä aivopesee ja uudelleennimeää hänet Nemesis Primeksi, aikomuksenaan saada hänet auttamaan Maan tuhoamisessa ja Cybertronin jälleenrakentamisessa. Siihen tarvittiin Quintessalle kuulunutta sauvaa, jonka Iaconin ritarit olivat varastaneet häneltä ja antaneet Merlinin huostaan.
Quintessa oli myös liittoutunut Megatronin ja Decepticonien kanssa, jotka varastivat sauvan, kun Nemesis Prime palautui takaisin Optimukseksi. Sauvan avulla Quintessa, Decepticonit, sekä Quintessan apureina toimivat Infernoconit alkavat imeä Maan ytimenä olevan Cybertronin muinaisen vihollisen, Unicronin, energiaa Stonehengen kautta Cybertroniin. Viimeisessä taistelussa Bumblebee ampuu Quintessaa, joka katoaa. Mutta lopputekstien välissä näytetyssä kohtauksessa paljastuu, että Quintessa oli yhä elossa, naamioituneena ihmiseksi. Hän tapasi aavikolla joukon tiedemiehiä, jotka tutkivat yhtä Unicronin sarvista, ja lupasi kertoa näille kuinka tuhota Unicron.
Quintessan ääninäyttelijänä ja hänen ihmisvaleasunsa ihmisnäyttelijänä toimi Gemma Chan.
Bloc Partyn diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 6 |  |
| ↙Livealbumit | 1 |  |
| ↙EP:t | 6 |  |
| ↙Singlet | 27 |  |
| ↙Musiikkivideot | 27 |  |
Bloc Party on Essexista, Englannista kotoisin oleva vaihtoehtorockia ja indie rockia soittava yhtye.
Albumit

Silent Alarm (2005)
A Weekend in the City (2007)
Intimacy (2008)
Four (2012)
Hymns (2016)
Alpha Games (2022)
Livealbumit

Silent Alarm Live (2019)
Remixalbumit

Silent Alarm Remixed (2005)
Intimacy Remixed (2009)
EP:t

Bloc Party EP (2004)
Little Thoughts EP (2004, vain Japanissa)
Two More Years EP (2005, vain Japanissa)
Octopus EP (2012)
The Nextwave Sessions (2013)
The Love Withing EP (2016)
Singlet

| --- | --- |
 She's Hearing Voices (2004)  Banquet (2004)  Little Thoughts (2004)  Helicopter (2004)  So Here We Are (2005)  Banquet (uudelleenjulkaisu, 2005)  The Pioneers (2005)  Two More Years (2005)  The Prayer (2007)  I Still Remember (2007)  Hunting for Witches (2007)  Flux (2007) :  Mercury (2008)  One Month Off (2008)  Signs (Armand Van Helden Remix) (2009)  One More Chance (2009)  Octopus (2012)  Kettling (2012)  Truth (2013)  Ratchet (2013)  The Love Within (2015)  The Good News (2015)  Virtue (2016)  Stunt Queen (2016)  Traps (2021)  The Girls Are Fighting (2022)  Sex Magik (2022)  If We Get Caught (2022)
Musiikkivideot

| --- | --- |
 Banquet (version 1) (2004)  Little Thoughts (2004)  Helicopter (UK version) (2004)  So Here We Are (2004)  Tulips (2005)  Banquet (version 2) (2005)  Banquet (version 3) (2005)  Pioneers (2005)  Banquet (The Streets Mix) (2005)  Helicoptert (US version) (2005)  Two More Years (2005)  The Prayer (2006)  I Still Remember (2006)  Hunting for Witches (2007) :  Flux (2007)  Mercury (2008)  Talons (2008)  One Month Off (2008)  Sings (Armand Van Helden Remix) (2009)  One More Chance (2009)  Ares (Villains Remix) (2009)  Octopus (2012)  Kettling (2012)  Truth (2013)  Ratchet (2013)  The Love Within (2015)  Virtue (2016)  Traps (2021)  The Girls are Fighting (2022)
Charles Stewart

Charles Stewart voi viitata seuraaviin:
Charles Stewart, skotlantilais-yhdysvaltalainen tullivirkailija ja kauppias
Charles Vane, Londonderryn kolmas markiisi, aiemmin Charles William Stewart, brittiläinen sotilas ja poliitikko
Charles Stewart, Richmondin kolmas herttua, brittiläinen aatelinen
Charles Stewart, pohjoisirlantilainen poliitikko
Charles Edward Stewart, brittiläinen ampuja
Charles Stewart, brittiläinen eläintieteilijä
Charles Stewart, brittiläinen piispa ja poliitikko
Charles Hylton Stewart, englantilainen urkuri
Charles Stewart, Yhdysvaltain vapaussodan vaikuttaja
Charles Stewart, yhdysvaltalainen laivaston upseeri
Charles Stewart, yhdysvaltalainen senaattori Texasista
Charles E. Stewart Jr., yhdysvaltalainen tuomari
Charles B. Stewart, yhdysvaltalainen tohtori ja poliitikko
Chali 2na, syntymänimeltään Charles Stewart, yhdysvaltalainen rap-artisti
Charlie Stewart, yhdysvaltalainen näyttelijä
Charles J. Stewart, yhdysvaltalainen näyttelijä
Charles Stewart (s. 1868), kanadalainen poliitikko
Charles Stewart, kanadalainen jääkiekkoilija
Charles Stewart, Albertassa 1970- ja 1980-luvuilla vaikuttanut poliitikko
Charles Wallace Stewart, kanadalainen poliitikko
Charlie Stewart (s. 1880), australialainen australialaisen jalkapallon pelaaja
Charlie Stewart (s. 1939), australialainen australialaisen jalkapallon pelaaja
Charlie Stewart, australialainen jalkapalloilija
Mount Charles Stewart, vuori Kanadassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Charles Stewart”, voi hakea sivunnimihaulla, laajalla sivunnimihaulla tai tekstihaulla.
Charles Swann

Bernardino Luini: Kuninkaiden kumarrus, 15. vuosisadan ensimmäinen neljännes
Charles Swann on henkilöhahmo Marcel Proustin teoksesta Kadonnutta aikaa etsimässä.
Punatukkainen ja vihreäsilmäinen dandy, hänellä on parta ja monokkeli ja hän on erittäin hienotunteinen ja elegantti. Swann on sitä miestyyppiä, jotka ovat tyylikkäitä, hienokäytöksisiä, ja jotka eivät pidä isoa ääntä suhteistaan. Kuitenkin hän on myös Walesin prinssin hyvin läheinen ystävä.
Swann asuu nuoruudessaan Pariisissa sijaitsevan Orléansin rantakadun erässä isossa yksityistalossa.  Kun hän tapaa Odette de Crécyn niin hän yhä asuu samassa talossa. Hän rakastuu hullaantuen Odetteen. Tämä rakastumistarina muodostaa suuren osan niteestä ”Swannin tie”, teoksessa Kadonnutta aikaa etsimässä.
Eräät taideteokset ovat inspiroineet Proustin luovaa työtä Swannin henkilökuvaa kirjoitettaessa. Luinin maalauksessa ”Kuninkaiden kumarrus”, vaaleatukkainen tietäjä on esimerkiksi ollut erittäin todennäköinen hahmo Swannin ulkonäön rakentamisessa.
Avioiduttuaan Odetten kanssa he muuttavat Acacias-puistokadulle ja saavat tyttären. Tytär, Gilberte, johon kertoja Marcel rakastuu, avioituu kertojan parhaan ystävän Robert de Saint-Loupin kanssa.
Carnival Pilgrims

| Carnival Pilgrims |
| --- | --- |

Ohjaaja:  Mika Mattila
Käsikirjoittaja:  Mika Mattila
Tuottaja:  Mika Mattila
Säveltäjä:  Kristoffer Lo
Kuvaaja:  Mika Mattila
Leikkaaja:   Mika Mattila  Okku Nuutilainen  Anders Teigen 
Valmistustiedot
Valmistusmaa:  Suomi
Tuotantoyhtiö:  Ideasthetic
Levittäjä:  Yle
Ensi-ilta:   2020-01-2828. tammikuuta 2020  
Kesto:  87 minuuttia
Alkuperäiskieli:  suomi
Budjetti:  215 220 euroa
Aiheesta muualla
IMDb 
Infobox OKNimi-testi OK: 
Carnival Pilgrims on Mika Mattilan ohjaama suomalainen dokumenttielokuva, jonka ensi-ilta oli vuoden 2020 docpoint-elokuvafestivaaleilla. Elokuva koostuu kolmesta episodista ja se käsittelee globaalia turismia ja ihmisen ikiaikaista tarvetta olla jossain toisaalla.
Aiheesta muualla

Carnival Pilgrims Internet Movie Databasessa (englanniksi)
Bülent Arel

Bülent Arel (23. huhtikuuta 1919 – 24. marraskuuta 1990) oli turkkilaissyntyinen nykytaidemusiikin säveltäjä.
Arel syntyi Istanbulissa. Hän opiskeli sävellystä Ankarassa ja ääni-insinöörialaa Pariisissa. Hän toimi myöhemmin Ankaran konservatorion johtajana ja vuosina 1951–1959 Ankaran radion ensimmäisenä musiikillisena johtajana.
Vuonna 1959 Arel lähti Yhdysvaltoihin työskentelemään tietokone- ja elektronisen musiikin parissa. Vuonna 1962 hän teki Edgar Varèsen kanssa yhteistyötä teoksessa Déserts.
Arel opetti vuosina 1971–1989 Stony Brookin yliopistossa. Hän kuoli vetäytymistään seuranneena vuonna syöpään, multippeliin myeloomaan, 71-vuotiaana.
Arel sävelsi elektronisen musiikin lisäksi muun muassa kamarimusiikkia, vokaalimusiikkia ja sinfonisia teoksia. Hänen oppilaitaan olivat Daria Semegen, Conrad Cummings ja Jing Jing Luo.
Borja Vivas

| Mitalit> Maa:  Espanja.Miesten yleisurheilu.EM-kilpailut  | Mitalit> Maa:  Espanja.Miesten yleisurheilu.EM-kilpailut  | Mitalit> Maa:  Espanja.Miesten yleisurheilu.EM-kilpailut  | Maa:  Espanja> Miesten yleisurheilu. |
| --- | --- | --- | --- |
|  Hopeaa | Zürich 2014 | kuulantyöntö |  |
Borja Vivas Jiménez (s. 26. toukokuuta 1984 Malaga) on espanjalainen kuulantyöntäjä. Hän edustaa seuratasolla Atlético Malagaa.
Vivas voitti hopeaa Zürichin EM-kisoissa 2014 tuloksella 20,86. Hän oli EM-kilpailuissa seitsemäs Helsingissä 2012, yhdestoista Barcelonassa 2010 ja neljäs sisäratojen EM-kilpailuissa Prahassa 2015. Vuonna 2013 hän voitti kultaa Välimeren kisoissa. Vivasin ennätys on Alcobendasissa vuonna 2014 työnnetty 21,07.
Vivas on 204 senttimetriä pitkä ja painaa 140 kiloa.
Aiheesta muualla

Borja Vivas Kansainvälinen yleisurheiluliitto. (englanniksi)
Vivas European-Athletics.orgissa
Borja Vivasin virallinen verkkosivu (Arkistoitu – Internet Archive) (espanjaksi)
Carly Smithson

| Carly Smithson |
| --- | --- |

Henkilötiedot
Syntynyt: 12. syyskuuta 1983 (ikä 41) Dublin, Irlanti
Ammatti:  laulaja, lauluntekijä
Muusikko
Laulukielet:  englanti
Aktiivisena:  2001–
Tyylilajit:  pop, soul, rock
Yhtyeet:  We Are the Fallen
Levy-yhtiöt:  Independent (1993–1999) MCA Records (1999–2002) Universal Republic (2009–)
Aiheesta muualla
www.myspace.com/carlysmithson
  [ Muokkaa Wikidatassa ] [ ohje ]  
Carly Smithson (s. 12. syyskuuta 1983 Dublin) on irlantilainen rock-laulaja. Hän sijoittui kuudenneksi American Idolin seitsemännellä tuotantokaudella. Vuonna 2001 Smithson julkaisi ensimmäisen studioalbuminsa nimeltään Ultimate High. Smithson on asunut Yhdysvalloissa 14-vuotiaasta lähtien.
Nykyisin Smithson on We Are the Fallen -yhtyeen laulaja. Yhtye julkaisi ensimmäisen albuminsa, Tear the World Down, vuonna 2010. Albumi sijoittui Yhdysvalloissa Billboard 200 -listalla sijalle 33.
Diskografia

Ultimate High (2001)
Tear the World Down (2010)
Aiheesta muualla

Carly Smithson American Idolin sivuilla (Arkistoitu – Internet Archive)
Carly Smithson Internet Movie Databasessa. (englanniksi)
Brittiläinen II armeijakunta

Brittiläinen II armeijakunta oli Yhdistyneen kuningaskunnan ensimmäisessä ja toisessa maailmansodassa perustettu maavoimien sotatoimiyhtymä, joka lisäksi oli toiminnassa lyhyen aikaa Waterloon taistelussa.
Napoleonin sodat

Koottaessa Napoleonin vastaista armeijaa Belgiaan keväällä 1815 Wellingtonin herttua perusti armeijakunnan, joka koostui brittien alaisuudessa palvelevista hannoverilaisista, hollantilais-belgialaisista sekä saksalaisista joukoista. Muodostamisen syynä oli sijoittaa heikompien joukkojen täydennykseksi sotakokemusta omaavia joukkoja. Armeijakunnan komentajaksi määrättiin lordi Hill.
Armeijakuntaa ei käytetty kuitenkaan yhtymänä, vaan divisioonittain tai jopa pienempinä osastoina. Vasta Waterloon taistelun päätyttyä ja aloitettaessa marssi syvemmälle Ranskaan armeijakunnat olivat yhtyminä.
Napoleonin sodat > Organisaatio

Komentajana kenraaliluutnantti lordi Hill
2. divisioona
4. divisioona
1. alankomaalainen divisioona
Alankomaiden-Intian joukot